3. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Φ.120/2/9418 της 9 Αυγ./2 Σεπτ. 1969 (ΦΕΚ Β΄ 550) Περί αυξήσεως κατά ποσοστόν 10% των χορηγουμένων υπό του Ταμείου Επικ. Ασφαλίσεως προσωπικού Αεροπορικών Επιχειρήσεων Συντάξεων. Έχοντες υπ’ όψιν: 1.Την παρ. 4 άρθρ. 1 του Ν.Δ. 4577/66. 2.Το υπ’ αριθ. 14786/16.5.55 έγγραφον της Νομισματικής Επιτροπής. 3.Το υπ’ αριθ. 3948/1928/11.2.69 έγγραφον της παρ’ ημίν Αναλογιστικής υπηρεσίας. 4.Τας υπ’ αριθ. 269/6/6.5.67, 185/42/24.3.69 και 396/74/13.5.69 αναφοράς του ως άνω Ταμείου, ιδόντες τ’ ανωτέρω αποφασίζομεν: Από της 1ης Σεπτεμβρίου ε.ε. αυξάνονται κατά ποσοστόν 10 τοις εκατόν αι υπό του Ταμείου Επικ. Ασφαλίσεως Προσωπικού Αεροπορικών Επιχειρήσεων χορηγούμεναι συντάξεις. Η παρούσα δημοσιευθήτω δια της Εφημερίδος της Κυβερνήσεως. 